मत्स्यपालन, पशुपालन और डेयरी मंत्रालय
पशुपालन एवं डेयरी विभाग की 9 वर्षों की उपलब्धियों पर संक्षिप्त नोट
पशुधन क्षेत्र
पशुधन क्षेत्र भारतीय अर्थव्यवस्था में कृषि का एक महत्वपूर्ण उपक्षेत्र है। 2014-15 से 2020-21 के दौरान  इसमें 7.93 प्रतिशत की सीएजीआर से बढ़ोतरी हुई। कुल कृषि और संबद्ध क्षेत्र जीवीए  में पशुधन का योगदान 24.32 प्रतिशत  से बढ़कर 30.13 प्रतिशत  हो गया है। पशुधन क्षेत्र ने 2020-21 में कुल जीवीए में 4.90 प्रतिशत का योगदान दिया।
पशुधन जनसंख्या
भारत में पशुधन और मुर्गी पालन के विशाल संसाधन हैं, जो ग्रामीण जनता की सामाजिक-आर्थिक स्थिति को बेहतर बनाने में महत्वपूर्ण भूमिका अदा करते हैं। 20वीं पशुधन जनगणना के अनुसार देश में लगभग 303.76 मिलियन गोवंश , 74.26 मिलियन भेड़, 148.88 मिलियन बकरियां, 9.06 मिलियन सूअर और लगभग 851.81 मिलियन मुर्गियां हैं।
डेयरी क्षेत्र
डेयरी एकमात्र सबसे बड़ी कृषि कमोडिटी है जो राष्ट्रीय अर्थव्यवस्था में 5 प्रतिशत का योगदान देती है और 8 करोड़ से अधिक किसानों को सीधे रोजगार देती है। भारत दुग्ध उत्पादन में पहला स्थान रखता है और वैश्विक दुग्ध उत्पादन में 23 प्रतिशत का योगदान देता है। पिछले 8 वर्षों में दुग्ध उत्पादन 51.05% बढ़ा है. यह 2014-15 के दौरान 146.3 मिलियन था जो 2021-22 के दौरान बढ़कर 221.06 मिलियन टन हो गया है। पिछले 8 वर्षों में दुग्ध उत्पादन 6.4% की वार्षिक वृद्धि दर से बढ़ रहा है जबकि वैश्विक दुग्ध उत्पादन 1.2% प्रति वर्ष की दर से बढ़ रहा है। 2021-22 में प्रति व्यक्ति दूध की उपलब्धता 444 ग्राम प्रति दिन है, जबकि 2021 के दौरान विश्व औसत 394 ग्राम प्रति दिन रही।
अंडा एवं मांस उत्पादन
एफएओएसटीएटी उत्पादन डेटा  के अनुसार, भारत दुनिया में अंडा उत्पादन में तीसरे और मांस उत्पादन में 8वें स्थान पर है। देश में अंडा उत्पादन 2014-15 में 78.48 बिलियन से बढ़कर 2021-22 में 129.60 बिलियन हो गया है। देश में अंडे का उत्पादन 8% प्रति वर्ष की दर से बढ़ रहा है। 2021-22 में अंडे की प्रति व्यक्ति उपलब्धता 95 अंडे प्रति वर्ष की रही. देश में मांस का उत्पादन 2014-15 में 6.69 मिलियन टन से बढ़कर 2021-22 में 9.29 मिलियन टन हो गया है।
पशुपालन और डेयरी विभाग देश भर में पशुपालन और डेयरी क्षेत्र के विकास और प्रचार के लिए विभिन्न योजनाएं चला रहा है। 14.07.2021 को, सरकार ने अगले 2021-22 से अगले 5 वर्षों के लिए देश भर में पशुपालन और डेयरी के विकास पर ध्यान केंद्रित करने के लिए निम्नलिखित मौजूदा योजनाओं के विभिन्न घटकों को संशोधित और पुन: व्यवस्थित करके कई गतिविधियों से युक्त एक विशेष पशुधन क्षेत्र पैकेज के कार्यान्वयन को मंजूरी दे दी है।
राष्ट्रीय गोकुल मिशन
राष्ट्रीय गोकुल मिशन  दिसंबर 2014 से स्वदेशी गोजातीय नस्लों के विकास और संरक्षण के लिए कार्यान्वित किया जा रहा है। यह योजना देश में दूध की बढ़ती मांग को पूरा करने और ग्रामीण किसानों के लिए डेयरी को अधिक लाभदायक बनाने के लिए गोजातीय दुग्ध उत्पादन और उत्पादकता बढ़ाने में महत्वपूर्ण है। इस योजना को 2400 करोड़ रुपये के बजट परिव्यय के साथ 2021 से 2026 तक अंब्रेला योजना विकास कार्यक्रमों के तहत जारी रखा गया है। इस योजना के परिणामस्वरूप उत्पादकता में वृद्धि होगी और कार्यक्रम का फायदा डेयरी में लगे 80 मिलियन किसानों, विशेषकर छोटे और सीमांत किसानों को होगा।
2014 से राष्ट्रीय गोकुल मिशन के तहत देश में स्वदेशी नस्लों में सुधार के दौरान हासिल की गई उपलब्धियों का विवरण इस प्रकार है:
आईवीएफ का उपयोग करके त्वरित नस्ल सुधार कार्यक्रम: इस घटक के तहत, मादा बछड़े पैदा करने के लिए आईवीएफ तकनीक और लिंग आधारित वीर्य के साथ कृत्रिम गर्भाधान के जरिए किसान लाभान्वित हो रहे हैं। आईवीएफ तेजी से गोजातीय आबादी के आनुवंशिक उन्नयन के लिए महत्वपूर्ण कारक है, जो काम 7 पीढ़ियों  में किया जाता है, वह आईवीएफ के माध्यम से 1 पीढ़ी  में किया जा सकता है। इस तकनीक में प्रति दुग्धस्रवण 4000 किलोग्राम दूध पैदा करने की आनुवंशिक क्षमता वाली मादा बछड़ों के माध्यम से किसानों की आय बढ़ाने की बड़ी क्षमता है, जिससे किसानों की आय कई गुना बढ़ जाती है। त्वरित नस्ल सुधार कार्यक्रम के तहत अगले पांच वर्षों में 2 लाख आईवीएफ गर्भधारण किए जाएंगे। किसानों को प्रति सुनिश्चित गर्भावस्था 5000 रुपये की दर से सब्सिडी उपलब्ध कराई जाएगी। यह कार्यक्रम देश में पहले ही शुरू किया जा चुका है। आरजीएम योजना के तहत 33 आईवीएफ प्रयोगशालाओं की स्थापना के लिए धनराशि स्वीकृत की गई है और 20 प्रयोगशालाएं चालू कर दी गई हैं। कार्यक्रम के तहत अब तक 17547 व्यवहार्य भ्रूण पैदा किए गए, 7704 व्यवहार्य भ्रूण स्थानांतरित किए गए और 1270 बछड़ों का जन्म हुआ।
सेक्स सॉर्टेड वीर्य उत्पादन: 90% सटीकता तक केवल मादा बछड़ों के उत्पादन के लिए देश में सेक्स सॉर्टेड वीर्य उत्पादन शुरू किया गया है। सेक्स सॉर्टेड वीर्य का उपयोग न केवल दूध उत्पादन को बढ़ाने में बल्कि आवारा मवेशियों की आबादी को सीमित करने में भी गेम चेंजर साबित होगा। अगले पांच वर्षों के दौरान 51 लाख गर्भधारण स्थापित किए जाएंगे और सुनिश्चित गर्भधारण पर 750 रुपये या सॉर्टेड वीर्य की लागत की 50% सब्सिडी किसानों को उपलब्ध होगी।
नस्ल प्रजन्न फार्मों की स्थापना: इच्छुक डेयरी किसानों के लिए एक बड़ी बाधा यह है कि उन्हें अपने स्थानीय क्षेत्रों से उच्च गुणवत्ता वाली बछिया या दुधारू जानवरों को खरीदने में परेशानी होती है। इस मुद्दे का हल निकालने और डेयरी क्षेत्र के लिए उद्यमिता सहित निवेश को आकर्षित करने के लिए डेयरी फार्मिंग का एक हब और स्पोक मॉडल विकसित करने का अवसर पैदा करना है, जहां छोटे और सीमांत डेयरी किसान विश्वसनीय डेयरी सेवाओं के स्थानीय केंद्र की मदद से फल-फूल सकें। 200 गोवंश के न्यूनतम झुंड आकार के नस्ल प्रजजन फार्मों की स्थापना के लिए इस घटक के तहत निजी उद्यमियों को पूंजी लागत  पर 50%  की सब्सिडी प्रदान की जा रही है। उद्यमी शेष पूंजीगत लागत के लिए बैंक से धन प्राप्त करेगा और क्षेत्र के किसानों को सॉर्टेड सेक्स सीमन/आईवीएफ के माध्यम से पैदा की गई उच्च गुणवत्ता वाली बछिया की बिक्री करेगा।
राष्ट्रव्यापी कृत्रिम गर्भाधान कार्यक्रम: प्रमुख कार्यक्रम "राष्ट्रव्यापी कृत्रिम गर्भाधान कार्यक्रम " माननीय प्रधानमंत्री द्वारा 11 सितंबर 2019 को 50% से कम कृत्रिम गर्भाधान  कवरेज वाले 605 जिलों में लॉन्च किया गया था। कार्यक्रम के तहत, गुणवत्तापूर्ण कृत्रिम गर्भाधान  सेवाएं किसानों के दरवाजे पर निःशुल्क प्रदान की जाती हैं। आज तक, कार्यक्रम के तहत 4.41 करोड़ पशुओं को कवर किया गया है, 5.44 करोड़ कृत्रिम गर्भाधान किया गया है और 2.93 करोड़ किसानों को लाभ हुआ है। 2023-2024 के दौरान 592 जिलों में 3 करोड़ पशुओं का गर्भाधान करने का लक्ष्य है।
एमएआईटीआरआईएस को शामिल करना: एआई तकनीशियनों की आवश्यकता को पूरा करने के लिए, आरजीएम के तहत एमएआईटीआरआईएस  की स्थापना के लिए परियोजना शुरू की गई है। एमएआईटीआरआईएस के माध्यम से, एआई सेवाएं किसानों के दरवाजे तक पहुंचाई गई हैं। अब तक 35436 MAITRI को इस योजना के तहत प्रशिक्षित और शामिल किया गया है। वित्त वर्ष 2022-23 में देश में 7845 MAITRI को प्रशिक्षित करने का लक्ष्य है।
वंश परीक्षण और वंशावली चयन: उच्च आनुवंशिक योग्यता प्राप्त करने के लिए देश में संगठित वंश परीक्षण  और वंशावली चयन लागू किया गया है। इन कार्यक्रमों के तहत, मुख्य रूप से स्वदेशी नस्लों के 4490 उच्च आनुवंशिक योग्यता वाले बैलों का जन्म हुआ है और उन्हें वीर्य उत्पादन के लिए वीर्य स्टेशनों पर रखा गया है।
जीनोमिक चयन: उन्नत डेयरी राष्ट्र, जन्म के समय सांडों की आनुवंशिक योग्यता साबित करने के लिए डीएनए आधारित चयन का उपयोग कर रहे हैं, जिसे जीनोमिक चयन कहा जाता है, जबकि पारंपरिक पद्धति में साडों की आनुवंशिक योग्यता साबित करने के लिए 6-7 साल का समय लगता है। देश में पहली बार राष्ट्रीय गोकुल मिशन के तहत मवेशियों और भैंसों की स्वदेशी नस्लों के बीच जीनोमिक चयन शुरू किया गया है। जीनोमिक चयन के लिए डीएनए चिप विकसित की गई है, एनडीडीबी द्वारा इंडस चिप और बफ चिप और एनबीएजीआर द्वारा मवेशियों और भैंसों के लिए कम घनत्व वाली चिप विकसित की गई है। सांडों के पैदा होने की लागत पारंपरिक विधि से 6 लाख रुपये से घटाकर जीनोमिक चयन में 85000 रुपये कर दी जाएगी। अगले पांच वर्षों के दौरान देश में वीर्य उत्पादन में उपयोग के लिए सांडों का उत्पादन करने के लिए उच्च सटीकता वाली जीनोमिक चिप का बड़े पैमाने पर उपयोग किया जाएगा। किसान अपने द्वारा पाले गए जानवरों का जीनोमिक परीक्षण भी कर सकते हैं।
गोकुल ग्राम की स्थापना: वैज्ञानिक और समग्र तरीके से स्वदेशी गोजातीय नस्लों के संरक्षण और विकास के उद्देश्य से राष्ट्रीय गोकुल मिशन के तहत एकीकृत स्वदेशी मवेशी विकास केंद्र - "गोकुल ग्राम" की स्थापना की जा रही है। 16 गोकुल ग्रामों की स्थापना के लिए धनराशि जारी कर दी गई है। अभी तक, 14 गोकुल ग्रामों में सिविल कार्य और पशु प्रेरण और 2 गोकुल ग्रामों में सिविल कार्य पूरे हो चुके हैं। गोकुल ग्राम की स्थापना से देशी नस्ल के विकास और संरक्षण को नया आयाम मिलेगा, जिससे देशी नस्लों की जनसंख्या और उनकी उत्पादकता में वृद्धि होगी।
राष्ट्रीय गोपाल रत्न पुरस्कार 2022: राष्ट्रीय गोपाल रत्न पुरस्कार पशुधन और डेयरी क्षेत्र के सर्वोच्च राष्ट्रीय पुरस्कारों में से एक है। पुरस्कार तीन श्रेणियों में प्रदान किए जाते हैं, जिसमें  स्वदेशी मवेशियों/भैंसों की नस्लों का पालन करने वाले सर्वश्रेष्ठ डेयरी किसान;  सर्वश्रेष्ठ कृत्रिम गर्भाधान तकनीशियन  और सर्वश्रेष्ठ डेयरी सहकारी। पुरस्कार में योग्यता प्रमाण पत्र, एक स्मृति चिन्ह और प्रत्येक श्रेणी में नकद राशि शामिल है, जिसमें प्रथम रैंक धारक के लिए 5,00,000/- रुपये ; द्वितीय रैंक धारक को 3,00,000/- रुपये  और तृतीय रैंक धारक को 2,00,000/- रुपये  दिए जाते हैं। 26 नवंबर 2022 को बैंगलोर में राष्ट्रीय दुग्ध दिवस की पूर्व संध्या पर देश के 3 सर्वश्रेष्ठ डेयरी किसानों, 3 सर्वश्रेष्ठ एआई तकनीशियनों और 3 सर्वश्रेष्ठ डेयरी सहकारी समितियों को सम्मानित किया गया था।
पशुपालन स्टार्टअप ग्रैंड चैलेंज 2.0: पशुपालन और डेयरी क्षेत्र के सामने आने वाली समस्याओं के समाधान के लिए नवीन और व्यावसायिक रूप से व्यवहार्य समाधान खोजने हेतु 2021-22 के दौरान पशुपालन स्टार्टअप ग्रैंड चैलेंज 2.0 का आयोजन विभाग द्वारा किया गया. स्टार्टअप ग्रैंड चैलेंज 2.0 के विजेताओं को 1 जून 2022 को विश्व दुग्ध दिवस के दौरान सम्मानित किया गया। प्रत्येक समस्या क्षेत्र के लिए, विजेता को 10 लाख रुपये और उपविजेता को 7 लाख रुपये नकद पुरस्कार से सम्मानित किया गया। पशुपालन ग्रैंड चैलेंज 2.0 के सभी विजेताओं को स्टार्टअप इंडिया के माध्यम से मास्टरक्लास, मेंटरशिप और इन्क्यूबेशन भी उपलब्ध कराया जाता है।
राष्ट्रीय कामधेनु प्रजनन केंद्र: स्वदेशी नस्लों के भंडार के रूप में उत्तरी और दक्षिणी क्षेत्र में दो राष्ट्रीय कामधेनु प्रजनन केंद्र स्थापित किए गए हैं। सभी स्वदेशी गोजातीय नस्लों के एक न्यूक्लियस पशु समूह को उनकी उत्पादकता बढ़ाने और उनकी आनुवंशिक संरचना को उन्नत करने के उद्देश्य से संरक्षित और विकसित किया जा रहा है। राष्ट्रीय कामधेनु प्रजनन केंद्र  देशी नस्लों का पालन करने वाले किसानों को प्रमाणित जर्मप्लाज्म की आपूर्ति कर रहा है और उनका स्टॉक बढ़ा रहा है। दक्षिणी क्षेत्र एनकेबीसी की स्थापना आंध्र प्रदेश के नेल्लोर जिले के चिंतालादेवी में की गई है। उत्तरी क्षेत्र एनकेबीसी को मध्य प्रदेश में किरतपुर, नर्मदापुरम जिले में स्थापित किया गया है।
किसान जागरूकता कार्यक्रम: किसानों के बीच जागरूकता पैदा करने के लिए प्रजनन शिविरों का आयोजन किया गया है, प्रजनन शिविरों के आयोजन के लिए राज्यों को पैसा जारी किया गया है। इसके अलावा, राष्ट्रव्यापी एआई कार्यक्रम के घटक के तहत किसानों के बीच जागरूकता पैदा करने के लिए राज्यों को पैसा जारी किया गया है।
ई-गोपाला ऐप: किसानों के प्रत्यक्ष उपयोग के लिए ई-गोपाला ऐप  10 सितंबर 2020 को माननीय प्रधान मंत्री द्वारा लॉन्च किया गया है। ई-गोपाला ऐप डिजिटल प्लेटफॉर्म किसानों को सभी रूपों  में रोग मुक्त जर्मप्लाज्म की खरीद और बिक्री सहित पशुधन प्रबंधन में मदद कर रहा हैय़ इसके अलावा यह गुणवत्तापूर्ण प्रजनन सेवाओं  की उपलब्धता और पशु पोषण के लिए किसानों का मार्गदर्शन, उचित आयुर्वेदिक चिकित्सा/जातीय पशु चिकित्सा का उपयोग करके पशुओं का उपचार में भी मदद कर रहा है। ऐप किसानों को अलर्ट  भी भेज रहा है और किसानों को क्षेत्र में विभिन्न सरकारी योजनाओं और अभियानों के बारे में सूचित कर रहा है।
2. राष्ट्रीय डेयरी विकास कार्यक्रम:
गुणवत्तापूर्ण दूध के उत्पादन, दुग्ध और दूध से बने उत्पादों की खरीद, प्रसंस्करण और विपणन के लिए बुनियादी ढांचे को बनाने/मजबूत करने के उद्देश्य से पशुपालन और डेयरी विभाग द्वारा फरवरी 2014 से देश भर में "राष्ट्रीय डेयरी विकास कार्यक्रम"  लागू किया गया इसे राज्य कार्यान्वयन एजेंसी  द्वारा क्रियान्वित किया गया।
अब, इस योजना को 2021-22 से 2025-26 तक हल्का पुनर्गठित किया गया है। एनपीडीडी योजना का उद्देश्य दूध और दूध से बने उत्पादों की गुणवत्ता बढ़ाना और संगठित दूध खरीद का हिस्सा बढ़ाना है। इस योजना के दो घटक हैं:
घटक 'ए' राज्य सहकारी डेयरी संघों/जिला सहकारी दूध उत्पादक संघ/एसएचजी द्वारा संचालित निजी डेयरी/दुग्ध उत्पादक कंपनियों/किसान उत्पादक संगठनों के लिए गुणवत्तापूर्ण दूध परीक्षण उपकरणों के साथ-साथ प्राथमिक शीतलन सुविधाओं के लिए बुनियादी ढांचे का निर्माण/मजबूतीकरण पर केंद्रित है। यह योजना 2021-22 से 2025-26 तक पांच साल की अवधि के लिए पूरे देश में लागू की जाएगी।
घटक बी - सहकारी समितियों के माध्यम से डेयरी का उद्देश्य किसानों की संगठित बाजार तक पहुंच बढ़ाकर, डेयरी प्रसंस्करण सुविधाओं, विपणन बुनियादी ढांचे में सुधार करके और उत्पादक स्वामित्व वाले संस्थानों की क्षमता को बढ़ाकर दूध और परियोजना क्षेत्र में डेयरी उत्पादों की बिक्री बढ़ाना है, जिससे दूध उत्पादकों को मिलने वाले रिटर्न में वृद्धि हो सके। 2021-22 से 2025-26 तक 5 वर्ष की अवधि के लिए उप-योजना का परिव्यय 1568.28 करोड़ रुपये है, जिसमें 924.56 करोड़ रुपये का ऋण घटक  द्वारा 14,978 मिलियन जेपीवाई),केंद्रीय अनुदान हिस्सेदारी 475.54 करोड़ रुपये और शामिल संस्थानों  की हिस्सेदारी 168.8 करोड़ रुपये है.
योग्य राज्य उत्तर प्रदेश, बिहार, पश्चिम बंगाल, मध्य प्रदेश, पंजाब, आंध्र प्रदेश, तेलंगाना, राजस्थान और उत्तराखंड हैं। यह उप-योजना एनडीडीबी के माध्यम से इस विभाग द्वारा कार्यान्वित की जा रही है। पशुपालन और डेयरी विभाग योजना के मानदंडों के अधीन एनडीडीबी  के माध्यम से पात्र भाग लेने वाले संस्थानों, अर्थात् दुग्ध संघों, दुग्ध उत्पादक कंपनियों, राज्य दुग्ध संघों, बहु-राज्य दुग्ध सहकारी समितियों को 1.5% प्रति वर्ष की रियायती दर पर ऋण सहायता प्रदान करता है।
एनपीडीडी के तहत उपलब्धियां: 28 राज्यों और 2 केंद्र शासित प्रदेशों में 185 परियोजनाओं को मंजूरी दी गई है, जिनकी कुल लागत 2014-15 से 2022-23  तक 3015.35 करोड़ रुपये  है। 20.02.2023 तक योजना के तहत स्वीकृत नई परियोजनाओं के कार्यान्वयन के लिए कुल 1690.78 करोड़ रुपये की धनराशि जारी की गई है। स्वीकृत परियोजनाओं के तहत 1195.94 करोड़ रुपये की राशि का उपयोग किया गया है।
भौतिक प्रगति:
- 15.01 लाख नए किसानों/दुग्ध उत्पादकों के नामांकन और किसानों से 39.12 लाख लीटर अतिरिक्त दूध की खरीद के साथ 15,054 डेयरी सहकारी समितियों को संगठित/फिर से गठित किया गया।
- किसानों को दूध परीक्षण और भुगतान में पारदर्शिता लाने के लिए 23,798 डेयरी सहकारी समितियों को स्वचालित दूध संग्रह इकाई की स्थापना के साथ मजबूत किया गया।
- किसानों को बाजार तक पहुंच प्रदान करने और दूध की बर्बादी को कम करने के लिए 64.20 लाख लीटर शीतलन क्षमता वाले 3220 बल्क मिल्क कूलर स्थापित किए गए हैं।
- दूध और दूध उत्पादों में मिलावट की जांच के लिए 4243 इलेक्ट्रॉनिक दूध मिलावट परीक्षण उपकरण और 120 एफटीआईआर प्रौद्योगिकी आधारित दूध विश्लेषक/खाद्य स्कैन/एनआईआरएस टेक दूध पाउडर विश्लेषक स्थापित किए गए हैं। इससे गुणवत्तापूर्ण दूध उत्पादन करने वाले किसानों को प्रोत्साहन मिलेगा।
- किसानों से खरीदे गए अतिरिक्त दूध के प्रसंस्करण और विपणन के लिए 22.90 लाख लीटर प्रतिदिन नई दुग्ध प्रसंस्करण क्षमता स्थापित की गई।
- दूध की गुणवत्ता की जांच करने, उपभोक्ता स्वीकृति और बाजार बढ़ाने के लिए 15 राज्यों में राज्य केंद्रीय प्रयोगशाला की स्थापना और जिला सहकारी दुग्ध संघों की दूध परीक्षण प्रयोगशालाओं को मजबूत करना।
3.डेयरी प्रसंस्करण और बुनियादी ढांचा विकास निधि 
डीआईडीएफ को डीएएचडी द्वारा दिसंबर 2017 में डेयरी सहकारी, मल्टी स्टेट डेयरी सहकारी के लिए दूध प्रसंस्करण, शीतलन और मूल्य वर्धित उत्पाद सुविधाओं आदि घटकों के लिए दूध प्रसंस्करण, शीतलन और मूल्य संवर्धन बुनियादी ढांचे को तैयार करने / आधुनिक बनाने के उद्देश्य से लॉन्च किया गया था। इस योजना के तहत एनडीडीबी/एनसीडीसी के माध्यम से राष्ट्रीय कृषि और ग्रामीण विकास बैंक  से 2.5% ब्याज अनुदान ऋण दिया जाता है। डीआईडीएफ के तहत, फंडिंग अवधि 2018-19 से 2022-23 है और पुनर्भुगतान अवधि 2030-31 तक है, जो वित्त वर्ष 2031-32 की पहली तिमाही तक है।
तैयार किया गया बुनियादी ढांचा:
- दूध प्रसंस्करण क्षमता: 63.70 लाख लीटर प्रति दिन 
- शीतलन क्षमता ): 3.4 एलएलपीडी
- मिल्क ड्राइंग की क्षमता: 265 मीट्रिक टन प्रति दिन 
- मूल्य वर्धित उत्पाद  विनिर्माण क्षमता: 10.46 एलएलपीडी
4. डेयरी गतिविधियों में लगे डेयरी सहकारी समितियों और किसान उत्पादक संगठनों का समर्थन करना
यह योजना 2017-18 के दौरान शुरू की गई थी। यह योजना राष्ट्रीय डेयरी विकास बोर्ड  के माध्यम से कार्यान्वित की जा रही है। योजना का मुख्य उद्देश्य डेयरी गतिविधियों में लगी सहकारी समितियों और किसान उत्पादक संगठनों को गंभीर रूप से प्रतिकूल बाजार स्थितियों या प्राकृतिक आपदाओं के कारण संकट से निपटने के लिए आसान कार्यशील पूंजी ऋण प्रदान करके सहायता प्रदान करना है। डेयरी क्षेत्र पर कोविड-19 के आर्थिक प्रभाव के कारण, मत्स्य पालन, पशुपालन और डेयरी मंत्रालय ने 2020-21 के लिए 203 करोड़ रुपये के परिव्यय के साथ एक घटक के रूप में "डेयरी क्षेत्र के लिए कार्यशील पूंजी ऋण पर ब्याज छूट" का एक नया घटक पेश किया है। योजना के तहत, उत्पादक स्वामित्व वाले संस्थानों  को कार्यशील पूंजी ऋण पर 2% प्रति वर्ष की ब्याज छूट प्रदान की जा रही है। इसके अलावा, शीघ्र और समय पर पुनर्भुगतान के लिए, ऋण चुकाने/ब्याज सेवा अवधि के अंत में अतिरिक्त 2% प्रति वर्ष ब्याज छूट देय है। इस प्रकार योजना का वास्तविक कार्यान्वयन 2020-21 के दौरान शुरू हुआ। अस्थायी रूप से, अन्य घटक अर्थात् "कार्यशील पूंजी ऋण" को 2020-21 से निलंबित रखा गया था। केंद्रीय मंत्रिमंडल ने 500 करोड़ रुपये के परिव्यय के साथ 2021-22 से 2025-26 तक अम्ब्रेला योजना “इन्फ्रास्ट्रक्चर डेवलपमेंट फंड” के एक भाग के रूप में डेयरी गतिविधियों में लगे डेयरी सहकारी समितियों और किसान उत्पादक संगठनों को समर्थन देने वाली केंद्रीय क्षेत्र की योजना के कार्यान्वयन को मंजूरी दे दी है। .यह योजना 2022-23 के दौरान 100 करोड़ रुपये के बजटीय आवंटन के साथ लागू की गई है।
इस घटक के तहत, अभी तक इस विभाग ने योजना के कार्यान्वयन के लिए एनडीडीबी को 433 करोड़ रुपये की राशि जारी की है। एनडीडीबी ने 20.02.2023 तक 60 दुग्ध संघों के लिए 2% प्रति वर्ष की दर से 34,941.97 करोड़ रुपये की कार्यशील पूंजी ऋण राशि के मुकाबले 503.10 करोड़ रुपये की ब्याज छूट राशि मंजूर की है और 342.15 करोड़ रुपये  जारी किए हैं। वर्षवार प्रगति इस प्रकार है:
वर्ष 2020-21 के लिए, एनडीडीबी ने देश भर के 55 दुग्ध संघों के लिए 2% प्रति वर्ष की दर से 10588.64 करोड़ रुपये की कार्यशील पूंजी ऋण राशि के विरुद्ध 151.02 करोड़ रुपये की ब्याज छूट राशि की मंजूरी दे दी है और 156.57 करोड़ रुपये जारी किए हैं।
वर्ष 2021-22 के लिए, एनडीडीबी ने 60 दुग्ध संघों के लिए 2% प्रति वर्ष की दर से 14117.85 करोड़ रुपये की कार्यशील पूंजी ऋण राशि के मुकाबले 210.08 करोड़ रुपये की ब्याज छूट राशि की मंजूरी दे दी है और 183.64 करोड़ रुपये जारी किए हैं।
वर्ष 2022-23 के लिए, एनडीडीबी ने 38 दुग्ध संघों/संघों के लिए 2% प्रति वर्ष की दर से 10235.48 करोड़ रुपये की कार्यशील पूंजी ऋण राशि के मुकाबले 142.00 करोड़ रुपये की ब्याज छूट राशि की मंजूरी दे दी है और नियमित ब्याज छूट के रूप में 1.94 करोड़ रुपये जारी किए हैं।
5. राष्ट्रीय पशुधन मिशन
विभिन्न डेयरी और पोल्ट्री क्षेत्रों में मिली सफलता का अनुकरण करके पशुधन क्षेत्र की सतत और निरंतर वृद्धि के लिए, 2014-15 में राष्ट्रीय पशुधन मिशन  शुरू किया गया था। यह मिशन पशुधन क्षेत्र के सतत विकास के उद्देश्यों के साथ तैयार किया गया था, जिसमें गुणवत्तापूर्ण चारे और चारे की उपलब्धता में सुधार, जोखिम कवरेज, प्रभावी विस्तार, ऋण के बेहतर प्रवाह और पशुधन किसानों/पालकों के संगठन आदि पर ध्यान केंद्रित किया गया था।
हाल ही में, राष्ट्रीय पशुधन मिशन में संशोधन किया गया है और 2021-22 से शुरू होने वाले पांच वर्षों के लिए 2300 करोड़ रुपये के परिव्यय के साथ पुनर्गठित किया गया है। फिर से तैयार की गई योजना को कैबिनेट द्वारा 14.07.2021 को मंजूरी दे दी गई। योजना का फोकस रोजगार सृजन, उद्यमिता विकास; प्रति पशु उत्पादकता में वृद्धि है और इस प्रकार व्यापक योजना विकास कार्यक्रम के तहत मांस, बकरी के दूध, अंडे और ऊन के उत्पादन में वृद्धि का लक्ष्य रखा गया है। अतिरिक्त उत्पादन घरेलू मांगों को पूरा करने के बाद निर्यात आय में मदद करेगा।
यह योजना निम्नलिखित तीन उप-मिशनों के साथ कार्यान्वित की गई है:
 पशुधन और पोल्ट्री के नस्ल विकास पर उप-मिशन: भेड़, बकरी और सुअर पालन के लिए व्यक्तिगत, एफपीओ, एसएचजी, उद्यमिता विकास के लिए सेक्शन 8 कंपनियों और नस्ल सुधार बुनियादी ढांचे के लिए राज्य सरकार को प्रोत्साहन प्रदान करके मुर्गीपालन में उद्यमिता विकास और नस्ल सुधार पर विशेष ध्यान देने का प्रस्ताव है।
 पशु खाद्य और चारा विकास पर उप-मिशन: इस उप-मिशन का उद्देश्य चारा उत्पादन के लिए आवश्यक प्रमाणित चारा बीज की उपलब्धता में सुधार करने के लिए चारा बीज श्रृंखला को मजबूत करना और प्रोत्साहन के माध्यम से चारा ब्लॉक/हे बेलिंग/साइलेज बनाने वाली इकाइयों की स्थापना के लिए उद्यमियों को प्रोत्साहित करना है।
 विस्तार और नवाचार पर उप-मिशन: उप-मिशन का उद्देश्य भेड़, बकरी, सुअर और पशु खाद्य और चारा क्षेत्र, विस्तार गतिविधियों, पशुधन बीमा और नवाचार से संबंधित अनुसंधान और विकास करने वाले संस्थानों, विश्वविद्यालयों, संगठनों को प्रोत्साहित करना है।
राष्ट्रीय पशुधन मिशन के तहत, पहली बार, केंद्र सरकार लोगों, एसएचजी, जेएलजी, एफपीओ, सेक्शन 8 कंपनियों, एफसीओ को हैचरी और ब्रूडर मदर इकाइयों, भेड़ और बकरी नस्ल गुणन के साथ पोल्ट्री फार्म, सूअर पालन फार्म और चारा एवं चारा इकाइयाँ स्थापित करने के लिए सीधे 50% सब्सिडी प्रदान कर रही है। इन गतिविधियों के लिए सब्सिडी इकाइयाँ इस प्रकार हैं:
1. पोल्ट्री फार्म गतिविधियाँ: 25 लाख रु. तक
2. भेड़ और बकरी नस्ल गुणन फार्म: 50 लाख रुपये
3. सुअर पालन नस्ल गुणन फार्म: 30 लाख रुपये
4. चारा एवं चारा इकाई: रु. 50 लाख
एनएलएम के तहत कार्यान्वित उद्यमिता घटकों के तहत, 01.03.2023 तक, 439 आवेदन डीएएचडी द्वारा अनुमोदित किए गए हैं,सिडबी को 22.87 करोड़ रुपये जारी किए गए और 20.52 करोड़ की सब्सिडी जारी की गई है.
एनएलएम के तहत, 3,3310 ग्रामीण बैकयार्ड भेड़ और बकरी विकास इकाइयाँ स्थापित की गईं। क्लस्टर आधारित सामूहिक कृमि मुक्ति कार्यक्रम के तहत 21.16 लाख पशुओं को कवर किया गया।
एनएलएम के तहत इकहत्तर लाख पशुओं का बीमा किया गया।
उद्यमिता विकास एवं रोजगार सृजन  के तहत अब तक कुल 71637 लाभार्थियों को 64525.26 लाख रुपये की सब्सिडी दी गई है।
पिछले नौ वर्षों और वर्तमान वर्षों के दौरान सब मिशन पशु खाद्य और चारा के तहत एनएलएम की उपलब्धि
|
|
घटक का नाम
|
|
वित्तीय

|
|
भौतिक
|
|
गुणवत्तापूर्ण चारा बीज उत्पादन के लिए सहायता 
|
|
19451.902
|
|
30637.18
|
|
हाथ से चलने वाला चारा कटर 
|
|
1318.9
|
|
31524
|
|
विद्युत चालित चारा कटर 
|
|
3835.1
|
|
38542
|
|
साइलेज बनाने की इकाई 
|
|
2404.00
|
|
8059
|
|
चारा बीज उत्पादन एवं वितरण 
|
|
9472.6
|
|
21691
|
|
चारा ब्लॉक बनाने की इकाई 
|
|
381.9
|
|
11
|
|
पशु चारा संयंत्र 
|
|
1278.00
|
|
15
|
|
चारा परीक्षण प्रयोगशाला 
|
|
797.33
|
|
16
|
|
वन भूमि/गैर वन भूमि से चारा उत्पादन 
|
|
19401.51
|
|
5056.6
6. पशुपालन अवसंरचना विकास निधि
आत्मनिर्भर भारत अभियान प्रोत्साहन पैकेज के तहत, पशुपालन अवसंरचना विकास निधि  की स्थापना 15000 करोड़ रुपये के कोष के साथ की गई थी। पशुपालन अवसंरचना विकास  को व्यक्तिगत उद्यमियों, निजी कंपनियों, एमएसएमई, किसान उत्पादक संगठनों  और धारा 8 कंपनियों को  डेयरी प्रसंस्करण और मूल्य संवर्धन बुनियादी ढांचे, मांस प्रसंस्करण और मूल्य संवर्धन बुनियादी ढांचा और  पशु चारा संयंत्र  मवेशी/भैंस/भेड़/बकरी/सुअर के लिए नस्ल सुधार प्रौद्योगिकी और नस्ल गुणन फार्म और तकनीकी रूप से सहायता प्राप्त पोल्ट्री फार्म की स्थापना के लिए निवेश को प्रोत्साहित करने के लिए मंजूरी दे दी गई है।
योजना का उद्देश्य दूध और मांस प्रसंस्करण क्षमता बढ़ाने और उत्पाद विविधीकरण में मदद करना है, जिससे असंगठित ग्रामीण दूध और मांस उत्पादकों को संगठित दूध और मांस बाजार तक अधिक पहुंच मिल सके और उत्पादक के लिए मूल्य प्राप्ति, गुणवत्ता वाले दूध और मांस उत्पादों की उपलब्धता सुनिश्चित हो सके।
किसान उत्पादक संगठन , निजी कंपनियां, व्यक्तिगत उद्यमी, सेक्शन 8 कंपनियां, सूक्ष्म लघु और मध्यम उद्यम पात्र संस्थाएं हैं जो योजना के तहत लाभ उठाएंगी। पशुपालन अवसंरचना कोष को पशुपालन और डेयरी विभाग, मत्स्य पालन, पशुपालन और डेयरी मंत्रालय द्वारा कार्यान्वित किया जाएगा। केंद्र सरकार ब्याज में 3 फीसदी की छूट दे रही है. केंद्र सरकार ने उन परियोजनाओं को उधार के 25% की क्रेडिट गारंटी प्रदान करने के लिए क्रेडिट गारंटी फंड भी स्थापित किया है जो एमएसएमई परिभाषा के अंतर्गत आते हैं। लाभार्थियों को ब्याज
छूट 8 साल की अवधि से लेकर अधिकतम 10 साल की पुनर्भुगतान अवधि तक प्रदान की जाएगी, बशर्ते लाभार्थी डिफॉल्टर न हों। SIDBI द्वारा विकसित पोर्टल ahidf.udyamimitra.in पर ऑनलाइन आवेदन जमा करने के लिए एक पोर्टल तैयार किया गया है।
उपलब्धि: कुल परियोजना लागत: रु. 5416.46 करोड़ की मंजूरी दी गई और कुल परियोजना लागत में से 3701.93 करोड़ रुपये का बैंक लोन था.
डेयरी प्रसंस्करण एवं मूल्य संवर्धन श्रेणी के अंतर्गत 82 परियोजनाओं को समर्थन दिया गया है जिसमें 63.30 एलएलपीडी से अधिक की क्षमता के साथ दूध प्रसंस्करण और मूल्यवर्धन शामिल है। इन 82 इकाइयों के माध्यम से कुल 6676 प्रत्यक्ष रोजगार सृजित हुए हैं और 1,00,000 किसान लाभान्वित हुए हैं।
पशु चारा संयंत्र श्रेणी के तहत, अब तक 95 परियोजनाओं को समर्थन दिया गया है। मौजूदा फ़ीड उत्पादन क्षमता में 61.56 लाख मीट्रिक टन प्रति वर्ष फ़ीड  विनिर्माण क्षमता जोड़ी गई। अब तक कुल 10372 प्रत्यक्ष रोजगार सृजित हुए हैं।
मांस प्रसंस्करण और मूल्य संवर्धन श्रेणी के तहत, अब तक 15 इकाइयों को समर्थन दिया गया है और प्रति वर्ष 9.59 लाख मीट्रिक टन की क्षमता के साथ मूल्य संवर्धन किया गया है। इन 15 परियोजनाओं से 4655 रोजगार की वृद्धि हुई है।
नस्ल सुधार प्रौद्योगिकी और गुणन फार्म श्रेणी के तहत, 31 इकाइयों को समर्थन दिया गया है। अब तक कुल 2887 रोजगार सृजित हुए हैं।
पशु अपशिष्ट से धन प्रबंधन  श्रेणी के तहत, 1 परियोजना का समर्थन किया गया है। अब तक कुल 40 लोगों को रोजगार मिला है.
पशु चिकित्सा वैक्सीन और औषधि उत्पादन सुविधाओं की स्थापना श्रेणी के तहत, 1 परियोजना का समर्थन किया गया है। इस परियोजना से कुल 50 लोगों के लिए रोजगार उत्पन्न हुआ है।
7. पशुधन स्वास्थ्य और रोग नियंत्रण:
टीकाकरण द्वारा आर्थिक और पशुजन्य महत्व के पशु रोगों की रोकथाम, नियंत्रण के लिए राज्य/केंद्र शासित प्रदेश सरकारों के प्रयासों को पूरा करने के लिए एक केंद्र प्रायोजित योजना "पशुधन स्वास्थ्य और रोग नियंत्रण  योजना" लागू की जा रही है। अब इस योजना को 2021-22 से 2025-26 तक पुनर्गठित किया गया है।
यह योजना पशुधन और मुर्गीपालन की बीमारियों के खिलाफ रोगनिरोधी टीकाकरण, पशु चिकित्सा सेवाओं की क्षमता निर्माण, रोग निगरानी और पशु चिकित्सा बुनियादी ढांचे को मजबूत करके पशु स्वास्थ्य के लिए जोखिम को कम करने के उद्देश्य से लागू की जाएगी। इस योजना के तहत समर्थित प्रमुख गतिविधियां हैं: दो प्रमुख बीमारियों के उन्मूलन और नियंत्रण के लिए क्रिटिकल एनिमल डिजीज कंट्रोल प्रोग्राम , जिन पर अब तक उनके आर्थिक महत्व के अनुपात में ध्यान केंद्रित नहीं किया गया है, वो हैं पेस्टे डेस पेटिट्स रूमिनेंट्स  और और क्लासिकल स्वाइन बुखार ।
मौजूदा पशु चिकित्सालयों और औषधालयों  की स्थापना और सुदृढ़ीकरण -मोबाइल पशु चिकित्सा इकाइयाँ; और अन्य आर्थिक रूप से महत्वपूर्ण, विदेशी, आकस्मिक और पशुधन और पोल्ट्री रोगों  के नियंत्रण के लिए राज्यों को सहायता। फंडिंग पैटर्न सीएडीसीपी और ईएसवीएचडी के गैर-आवर्ती घटकों के लिए 100% केंद्रीय सहायता दी जाती है, और अन्य घटकों के साथ-साथ एएससीएडी के लिए केंद्र और राज्य के बीच 60:40 है, पहाड़ी और पूर्वोत्तर राज्यों के लिए 90:10 और केंद्रशासित प्रदेशों के लिए 100% है।
जुलाई 2021 में, राष्ट्रीय पशु रोग नियंत्रण कार्यक्रम  और पशुधन स्वास्थ्य और रोग नियंत्रण  योजना का विलय कर दिया गया है और इसे पशुधन स्वास्थ्य और रोग नियंत्रण कार्यक्रम कहा जाता है।
राष्ट्रीय पशु रोग नियंत्रण कार्यक्रम :
सरकार ने मवेशियों, भैंस, भेड़, बकरी और सुअर की आबादी का 100 फीसदी टीकाकरण करके और 4-8 महीने की उम्र की 100% गोजातीय मादा बछड़ों को ब्रुसेलोसिस का टीका लगाकर खुरपका-मुंहपका रोग और ब्रुसेलोसिस के नियंत्रण के लिए एक महत्वाकांक्षी योजना "राष्ट्रीय पशु रोग नियंत्रण कार्यक्रम " को मंजूरी दे दी है।
उपलब्धि:
- कान टैग किए गए पशुओं की कुल संख्या लगभग 25.04 करोड़ है। एफएमडी की तुलना में टीकाकरण का दूसरा दौर शुरू हो गया है और अब तक 23.83 करोड़ जानवरों को टीका लगाया जा चुका है। केरल, कर्नाटक, महाराष्ट्र, आंध्र प्रदेश और तमिलनाडु राज्यों में एफएमडी टीकाकरण का तीसरा दौर शुरू हो गया है और अब तक 2.13 करोड़ जानवरों का टीकाकरण किया जा चुका है।
- ब्रुसेला के खिलाफ भी टीकाकरण शुरू हो गया है और अब तक 1.86 करोड़ जानवरों को टीका लगाया जा चुका है।
- पीपीआर के लिए भी टीकाकरण शुरू हो गया है और अब तक 2.21 करोड़ के मुकाबले 1.15 करोड़ पशुओं का टीकाकरण किया जा चुका है। मिशन उत्कर्ष के 10 प्राथमिकता वाले जिलों सहित 8 राज्यों को टीके की आपूर्ति की गई। जम्मू-कश्मीर, महाराष्ट्र, राजस्थान, मणिपुर, कर्नाटक, आंध्र प्रदेश, छत्तीसगढ़ और ओडिशा में टीकाकरण शुरू हो गया है।
- विभाग ने राज्यों को सीएसएफ टीकों की 15.62 लाख खुराक की आपूर्ति की है। सीएसएफ के खिलाफ टीकाकरण के लिए 7 राज्यों को 15.62 लाख खुराक के मुकाबले 11,126 खुराक की आपूर्ति की गई । सिक्किम, उत्तराखंड, पंजाब में टीकाकरण शुरू हो गया है.
- चालू वर्ष में, 13 राज्यों/केंद्र शासित प्रदेशों में 529 मोबाइल पशु चिकित्सा इकाइयों  को हरी झंडी दिखाई गई है जिनमें अरुणाचल प्रदेश , कर्नाटक , जम्मू-कश्मीर , यूके , अरुणाचल प्रदेश , नागालैंड , गोवा , पुडुचेरी , मेघालय , केरल  , मिजोरम , त्रिपुरा , सिक्किम  शामिल हैं।
- 2022 में, देश में लम्पी त्वचा रोग का प्रकोप देखा गया, जिसका पहला मामला अप्रैल के महीने में गुजरात में आया था। विभाग ने एलएसडी को नियंत्रित करने के लिए बकरी चेचक के टीके की कीमत 5,25 रुपये की दर से एक समान दर की की सुविधा प्रदान की है। प्रभावित राज्यों को मांग के अनुसार एएससीएडी के तहत प्रशिक्षण, जागरूकता अभियान और टीकाकरण के लिए धन उपलब्ध कराया गया है। विभाग ने लम्पी स्किन डिजीज  को नियंत्रित करने के लिए आवश्यक कदम उठाए हैं और अब तक 6.6 करोड़ पशुओं का टीकाकरण किया जा चुका है। रिकवरी रेट 86 फीसदी है.
- विभाग ने अरुणाचल प्रदेश में ड्रोन का उपयोग करके अपेक्षित कोल्ड चेन कंडीशंस को बनाए रखते हुए पशु टीकों के परिवहन पर पायलट परीक्षण भी सफलतापूर्वक किया है। इससे कठिन क्षेत्रों में टीकों और दवाओं की त्वरित पहुंच बढ़ाने में काफी मदद मिलेगी, जहां इसे कुछ क्षेत्रों में वर्तमान में दिनों के बजाय मिनटों में पहुंचाया जा सकता है।
8. पशुधन जनगणना और एकीकृत नमूना सर्वेक्षण योजना:
विकास कार्यक्रमों के अंतर्गत "पशुधन जनगणना एवं एकीकृत नमूना सर्वेक्षण योजना" नामक एक केंद्र प्रायोजित योजना है, जिसके दो घटक  पशुधन जनगणना  और  एकीकृत नमूना सर्वेक्षण  हैं।
एकीकृत नमूना सर्वेक्षण
दूध, अंडा, मांस और ऊन जैसे प्रमुख पशुधन उत्पादों  का आंकलन करने के लिए यह योजना पूरे देश में लागू की गई है। योजना के तहत आंकलन प्रतिवर्ष जारी किया जाता है जिसका उपयोग नीति और योजना उद्देश्यों के लिए किया जाता है। सभी राज्यों और केंद्र शासित प्रदेशों को पात्र पदों के वेतन पर व्यय के लिए मदद दी जाती है. राज्यों, पूर्वोत्तर राज्यों और केंद्रशासित प्रदेशों को क्रमशः 50%, 90% और 100% की केंद्रीय सहायता दी जा रही है  निर्धारित दर पर सर्वेक्षण के संचालन के लिए प्रगणकों और पर्यवेक्षकों को टीए/डीए के लिए 100% केंद्रीय सहायता; और  आईएसएस पद्धति पर पुनश्चर्या प्रशिक्षण  और आईटी समाधान के लिए भी मदद प्रदान की जाती है। नमूना सर्वेक्षण सर्वेक्षण वर्ष को 3 सीज़न में विभाजित करके मौसमी आधार पर मार्च से फरवरी,गर्मी, बरसात और सर्दी तक आयोजित किया जाता है। विभाग द्वारा राज्य/केंद्र शासित प्रदेश स्तर के मौसमी अनुमान संकलित किए गए और वार्षिक अनुमान  निकाले जाते हैं। अनुमान विभाग के बुनियादी पशुपालन सांख्यिकी  के वार्षिक प्रकाशन में प्रकाशित किए जाते हैं। हाल ही में, 2021-22 की अवधि के लिए बुनियादी पशुपालन सांख्यिकी -2022 प्रकाशित किया गया है।
पशुधन जनगणना
पशुधन जनगणना देश भर के सभी राज्यों और केंद्र शासित प्रदेशों के सभी जिलों में हर साल आयोजित की जाती है, जिसमें ग्रामीण और शहरी क्षेत्र के सभी घरों/गैर-घरों, उद्यमों और संस्थानों को शामिल किया जाता है। यह एकमात्र स्रोत है, जो जानवरों की विभिन्न प्रजातियों और कुक्कुट पक्षियों  पर अलग-अलग जानकारी देता है। कुहाल ही में, सभी राज्यों/केंद्रशासित प्रदेशों के पशुपालन विभाग की भागीदारी से वर्ष 2019 में 20वीं पशुधन गणना पूरी की गई है। पशुधन गणना का मुख्य उद्देश्य ग्रामीण और शहरी क्षेत्रों में घरेलू स्तर तक पशुधन की आबादी, प्रजाति-वार और नस्ल-वार के साथ-साथ उम्र, लिंग-रचना आदि के बारे में जानकारी प्रदान करना है। अखिल भारतीय रिपोर्ट अर्थात् "20वीं पशुधन जनगणना-2019" जिसमें पशुधन की प्रजाति-वार और राज्य-वार आबादी शामिल है, प्रकाशित की गई है। उपरोक्त के अलावा, प्रभाग ने पशुधन और पोल्ट्री पर नस्ल-वार रिपोर्ट  भी प्रकाशित की है।
9. दुग्ध सहकारी समितियों और दुग्ध उत्पादक कंपनियों के डेयरी किसानों के लिए किसान क्रेडिट कार्ड 
पृष्ठभूमि: पहली बार भारत सरकार ने 2019 के दौरान पशुपालन और डेयरी किसानों को केसीसी का लाभ दिया। आत्मनिर्भर पैकेज के हिस्से के रूप में, इस विभाग ने दुग्ध सहकारी समितियों और दुग्ध उत्पादक कंपनियों से जुड़े जुड़े डेयरी किसानों को केसीसी प्रदान करने के लिए एक विशेष अभियान 01.06.20 से 31.12.20 तक चलया। इस कदम से भूमिहीन पशुपालक किसानों को कम ब्याज पर ऋण सुनिश्चित हुआ।
इसके अलावा, सभी पात्र पशुपालक और मत्स्य पालन करने वाले किसानों को किसान क्रेडिट कार्ड की सुविधा प्रदान करने के लिए, मत्स्य पालन, पशुपालन और डेयरी मंत्रालय ने वित्तीय सेवा विभाग के साथ मिलकर 15 नवंबर 2021 से 15 फरवरी 2022 तक "राष्ट्रव्यापी एएचडीएफ केसीसी अभियान" शुरू किया था। .इस अभियान को आगे 31.07.2022 तक और आगे 31.03.2023 तक बढ़ाया गया। इस अभियान के दौरान, प्राप्त आवेदनों की मौके पर जांच के लिए अग्रणी जिला प्रबंधक  द्वारा केसीसी समन्वय समिति के सहयोग से प्रत्येक सप्ताह जिला स्तरीय केसीसी शिविर आयोजित किए जा रहे हैं। 17.02.2023 तक मिली डीएफएस रिपोर्ट के अनुसार, इस अभियान के तहत 22,63,424 आवेदन प्राप्त हुए, जिनमें से 21,87,347 आवेदन स्वीकार किए गए और 11,38,834 स्वीकृत किए गए।
|
|
क्रं. संख्या
|
|
प्रकार
|
|
ताजा केसीसी स्वीकृत
|
|
1
|
|
डेयरी के साथ फसल ऋण
|
|
4,87,937
|
|
2.
|
|
अन्य संबद्ध गतिविधियों के साथ फसल ऋण
|
|
1,03,927
|
|
3.
|
|
डेयरी
|
|
17,62360
|
|
4.
|
|
पॉल्ट्री
|
|
44,957
|
|
5.
|
|
अन्य
|
|
2,31,609
|
|
|
|
कुल
|
|
26,30,790
स्त्रोत: वित्तीय सेवा विभाग
प्रायोगिक पशु के नियंत्रण, पर्यवेक्षण हेतु समिति 
पंजीकरण के लिए अनुमोदन प्रक्रिया को सुव्यवस्थित करना, पशु घर का नवीनीकरण, प्रायोगिक पशु के नियंत्रण, पर्यवेक्षण के उद्देश्य से समिति द्वारा दवा विकास प्रोटोकॉल की मंजूरी 
सीपीसीएसईए ने सीपीसीएसईए के एक समर्पित वेब पोर्टल के माध्यम से फास्ट ट्रैक अनुमोदन शुरू कर दिया है, जहां प्रतिष्ठानों के सभी आवेदनों को निम्नलिखित वर्तमान समयसीमा के तहत संसाधित किया जा रहा है:
|
|
क्रं. संख्या
|
|
गतिविधियां
|
|
पहले का समय
|
|
वर्तमान समय
|
|
01
|
|
पशु आवास का पंजीकरण/पंजीकरण में संशोधन
|
|
15 दिन
|
|
7 कार्य दिवस
|
|
02
|
|
आईएईसी का नवीनीकरण/संशोधन/नामांकित व्यक्ति का परिवर्तन
|
|
15 दिन
|
|
3 कार्य दिवस
|
|
03
|
|
आईएईसी प्रस्ताव की जांच करेगा और मंजूरी के लिए सीपीसीएसईए को सिफारिश करेगा
|
|
15 दिन
|
|
3 कार्य दिवस
|
|
04
|
|
प्रयोगशाला पशुओं को आयात करने के लिए एनओसी
|
|
1 दिन
|
|
आवश्यक नहीं
|
|
05
|
|
कमी को इंगित करना और सीपीसीएसईए द्वारा संगठन को प्रोटोकॉल को अस्वीकार करना
|
|
15 दिन
|
|
3 कार्य दिवस
|
|
06
|
|
सीपीसीएसईए की उप समिति द्वारा प्रोटोकॉल का अनुमोदन
|
|
15 दिन
|
|
7 कार्य दिवस
|
|
07
|
|
सीपीसीएसईए समिति की बैठक
|
|
2 महीने
|
|
1 महीना
लाभ:
सीपीसीएसईए में फास्ट ट्रैक अनुमोदन के लाभ ने दवा विकास और टीका उत्पादन में जानवरों पर प्रीक्लिनिकल अध्ययन के संचालन को प्रभावित किया है। आईसीएमआर-एनआईवी, पुणे के साथ सहयोग से सीपीसीएसईए कोविड 19 वैक्सीन के प्रीक्लिनिकल अनुमोदन के साथ मिलकर काम कर रहा है। पशु कल्याण की शुचिता और अनुसंधान में सुरक्षा को बनाए रखते हुए फास्ट ट्रैक मंजूरी देने में सीपीसीएसईए की भूमिका कोविड19 टीके के विकास में अहम रही है। सीपीसीएसईए में अनुप्रयोगों और अनुमोदनों के तेजी से प्रसंस्करण की वजह से रेबीज, स्नेक वेनम हाइपर-इम्यून सेरा, डिप्थीरिया, टेटनस, मधुमेह, अल्जाइमर, कैंसर आदि जैसी बीमारियों के लिए अन्य महत्वपूर्ण टीकों और दवाओं के अनुसंधान और प्रीक्लिनिकल परीक्षणों को भी तेजी से ट्रैक किया गया है।
भारतीय पशु कल्याण बोर्ड 
फिल्मों के लिए ऑनलाइन अनुमति
पृष्ठभूमि:
सरकार ने 1 अक्टूबर, 2020 से परफॉर्मिंग जानवरों के पंजीकरण के लिए ऑनलाइन प्रणाली विकसित की है। इससे पहले, पंजीकरण की प्रक्रिया पूरी तरह से भौतिक मोड में थी यानी डिमांड ड्राफ्ट के रूप में आवेदन शुल्क सहित भौतिक आवेदन प्राप्त करना और विभाग में जानवरों का पंजीकरण करना होता था। उक्त प्रक्रिया आवेदकों के लिए बहुत जटिल और बोझिल थी क्योंकि इसमें काफी समय लगता था। इसके अलावा, आवेदक भौतिक आवेदन जमा करने के लिए स्थानीय प्रतिनिधियों/एजेंटों को भी शामिल कर रहे थे। अब, परफॉर्मिंग जानवरों के पंजीकरण के लिए ऑनलाइन प्रणाली  विकसित और लॉन्च की गई है, जिसके माध्यम से कोई भी पशु मालिक अपने जानवरों को फिल्म/विज्ञापन-फिल्मों आदि में प्रदर्शन के लिए पंजीकृत कर सकता है।
फायदे:
पशुपालक अपने पशुओं का ऑनलाइन पंजीकरण करा सकते हैं। साथ ही, निर्माता किसी भी फिल्म/विज्ञापन-फिल्म/वेब-सीरीज़/टीवी-सीरियल/डॉक्यूमेंट्री आदि के लिए प्री-शूट अनुमति और पोस्ट शूट सर्टिफिकेट 72 घंटों के भीतर ऑनलाइन सिस्टम के माध्यम से प्राप्त कर सकते हैं।
इस तरह की अनुमित देने से समय की बचत हुई है और बोर्ड के कर्मचारियों के साथ व्यक्तिगत बातचीत से भी बचा जा सका है, जिससे पारदर्शिता और भ्रष्टाचार मुक्त प्रक्रिया को बढ़ावा मिला है।
कानूनी अधिनियम:-
- पशुओं के प्रति क्रूरता की रोकथाम  नियम, 2017
- जानवरों के प्रति क्रूरता की रोकथाम  नियम, 2017
- जानवरों के प्रति क्रूरता की रोकथाम  नियम, 2018